40. ΠΡΟΕΔΡΙΚΟ ΔΙΑΤΑΓΜΑ υπ’ αριθ.465 της 29/30 Νοεμ. 1983 (ΦΕΚ Α' 177) (Διόρθ. Σφαλμ.στο ΦΕΚ Α' 4 της 12  Ιαν. 1984)  Ίδρυση Τμήματος Επιστήμης Φυσικής Αγωγής και Αθλητισμού στο Δημοκρίτειο Πανεπιστήμιο Θράκης. Έχοντας υπ’ όψη: 1.Τις διατάξεις των άρθρ. 6 (παρ. 6 και 7) και 50 (παρ.6) του Νομ. 1268/1982 «Για τη δομή και λειτουργία των Ανωτάτων Εκπαιδευτικών Ιδρυμάτων» (ΦΕΚ 87 τ.Α' ). 2.Τη γνώμη της Συγκλήτου του Πανεπιστημίου Θράκης (συνεδρία 23.6.83). 3.Τη γνώμη του ΕΣΑΠ (συνεδρία 2 της 1.7. 1983).  4.Τη γνωμοδότηση αριθ. 661/1983 του Συμβουλίου της Επικρατείας, με πρόταση του Υπουργικού Συμβουλίου αποφασίζουμε: Γενικές διατάξεις Άρθρ.1.-1.Ιδρύεται στο Δημοκρίτειο Πανεπιστήμιο Θράκης Τμήμα Επιστήμης Φυσικής Αγωγής και Αθλητισμού με έδρα την πόλη της Κομοτηνής. 2.Το Τμήμα θα αρχίσει να λειτουργεί από το ακαδημαϊκό έτος 1984-85 οπότε και θα εισαχθούν φοιτητές. 3.Τα σχετικά με την οργάνωση και διοίκηση, τη λειτουργία, την εσωτερική διάρθρωση και το προσωπικό του Τμήματος, καθορίζονται με βάση τις διατάξεις του Νόμ. 1268/1982. Αποστολή Άρθρ.2.-Το παραπάνω Τμήμα Επιστήμης Φυσικής Αγωγής και Αθλητισμού έχει ως αποστολή: α)Να καλλιεργεί και να προάγει την Επιστήμη της Φυσικής Αγωγής και του Αθλητισμού με την ακαδημαϊκή και την εφαρμοσμένη διδασκαλία και έρευνα. β)Να παρέχει στους πτυχιούχους του τα απαραίτητα εφόδια που θα εξασφαλίζουν την άρτια κατάρτισή τους για την επιστημονική και την επαγγελματική τους σταδιοδρομία. γ)Να συμβάλλει στην πρόοδο του ελληνικού αθλητισμού και ταυτόχρονα να καλλιεργεί και να διαδίδει σε ολόκληρο το λαό την αθλητική ιδέα. δ)Να συμβάλλει στην συνειδητοποίηση από το λαό της σημασίας της Φυσικής Αγωγής ως βασικού παράγοντα για τη βελτίωση της ποσότητας της ζωής. Σπουδές και τίτλοι σπουδών Άρθρ.3.-1.Το Τμήμα χορηγεί αντίστοιχο πτυχίο Επιστήμης Φυσικής Αγωγής και Αθλητισμού. 2.Ο αριθμός των εξαμήνων που απαιτούνται για τη λήψη του πτυχίου είναι 8.Το πρόγραμμα, ο κανονισμός σπουδών και οι μεταπτυχιακές σπουδές καθορίζονται με βάση τις ισχύουσες διατάξεις. 3.Στους κατόχους πτυχίου Επιστήμης Φυσικής Αγωγής και Αθλητισμού μπορούν να ανατίθενται: α)Η διδασκαλία της Επιστήμης Φυσικής Αγωγής και Αθλητισμού σε όλες τις βαθμίδες της Εκπαίδευσης, στα αθλητικά σωματεία και στους χώρους δουλειάς και κοινωνικής δραστηριότητας εν γένει. β)Η διδασκαλία μαθημάτων συναφών με την Επιστήμη Φυσικής Αγωγής και Αθλητισμού στη Γενική και στην Τεχνική και Επαγγελματική Εκπαίδευση. γ)Η διεύθυνση και εποπτεία των Γυμναστηρίων και των χώρων αθλητικών εγκαταστάσεων εν γένει. δ)Καθήκοντα τεχνικών συμβούλων και επιστημονικών συνεργατών σε αθλητικούς οργανισμούς και λοιπούς συναφείς φορείς. Πόροι Άρθρ.4.-Πόροι του Τμήματος Επιστήμης Φυσικής Αγωγής και Αθλητισμού είναι οι πιστώσεις που του αναλογούν από την επιχορήγηση του αντίστοιχου Α.Ε.Ι. από τον τακτικό κρατικό προϋπολογισμό και τον προϋπολογισμό δημοσίων επενδύσεων. Σύσταση θέσεων Άρθρ.5.-Στο Τμήμα συνιστώνται 10 θέσεις Διδακτικού Ερευνητικού Προσωπικού (ΔΕΠ) και 15 θέσεις Ειδικού Εκπαιδευτικού Προσωπικού (ΕΕΠ)· Αυτοδύναμη λειτουργία του Τμήματος Άρθρ.6.-1.Αμέσως μετά την εκλογή των 7 πρώτων μελών του ΔΕΠ του Τμήματος κινείται με ευθύνη του Πρύτανη η διαδικασία εκλογής Προέδρου Τμήματος και σύγκλησης της αντίστοιχης Γενικής Συνέλευσης κατά τα προβλεπόμενα στο Νομ. 1268/82. 2.Η πλήρωση των θέσεων ΔΕΠ που προκηρύσσονται μετά τη συγκρότηση της Γενικής Συνέλευσης του Τμήματος, όπως επίσης και η πλήρωση των θέσεων ΕΕΠ, γίνεται σύμφωνα με τις διατάξεις του Νομ. 1268/82. (Αντί για τη σελ. 636,329(β) Σελ. 636,329(γ) Τεύχος 1374 Σελ. 49 Πανεπιστήμιο Θράκης 31.ΗΑ.α.38-40 